Imtella' Marzu 26, 2021 Il-Kummissjoni Ewropea qalet li l-kumpanija AstraZeneca trid tilħaq il-wegħda tagħha u tibgħat il-konsenji mwegħda lill-Unjoni Ewropea qabel ma tesporta dożi xi mkien ieħor. Il-President tal-Kummissjoni Ewropea, Ursula von der Leyen saħqet dwar li l-kumpanija trid tonora l-kuntratt li għandha mal-istati memebri. Hija qalet dan wara s-summit tal-Mexxejja tal-Unjoni Ewropea li fih iddiskutew il-provvisti tal-vaċċin. Il-konsenji tal-vaċċin fl-istati tal-Unjoni Ewropea bdew bil-mod, bl-Unjoni Ewropea takkuża lill-kumpaniji farmaċewtiċi, primarjament lil AstraZeneca talli ma bagħtitx id-dożi mwiegħda. Min-naħa tagħha, AstraZeneca ċaħdet li qed tonqos milli tonora l-kuntratt.